CELEX: 52020PC0437
Language: el
Date: 2020-08-31
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για το άνοιγμα και τη διαχείριση αυτόνομων ενωσιακών δασμολογικών ποσοστώσεων όσον αφορά τις εισαγωγές ορισμένων προϊόντων αλιείας στις Κανάριες Νήσους από το 2021 έως το 2027

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 31.8.2020
            COM(2020) 437 final
            2020/0209(CNS)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            για το άνοιγμα και τη διαχείριση αυτόνομων ενωσιακών δασμολογικών ποσοστώσεων όσον αφορά τις εισαγωγές ορισμένων προϊόντων αλιείας στις Κανάριες Νήσους από το 2021 έως το 2027
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Στον κανονισμό 1412/2013 του Συμβουλίου
                  1
                προβλέπονται αυτόνομες δασμολογικές ποσοστώσεις (δασμός 0 %) για 30 000 τόνους εισαγωγών προϊόντων αλιείας στις Κανάριες Νήσους για την περίοδο 2014-2020. Τα μέτρα δικαιολογούνται διότι η ιδιαίτερη γεωγραφική θέση των Καναρίων Νήσων, όσον αφορά τις πηγές εφοδιασμού σε ζωτικά για την εγχώρια κατανάλωση προϊόντα της αλιείας, συνεπάγεται κόστος το οποίο επιβαρύνει σημαντικά τον εν λόγω τομέα. 
            
            
               Αυτή η κατάσταση δεν είναι καινούργια. Πριν από την προσχώρηση της Ισπανίας στην ΕΕ, οι Κανάριες Νήσοι επωφελούνταν από καθεστώς δασμολογικής ατέλειας για τα εμπορεύματα που εισέρχονταν στην περιοχή. Μετά την προσχώρηση της Ισπανίας στην ΕΕ και έως το 2001, τα προϊόντα αλιείας που εισάγονταν στις Κανάριες Νήσους επωφελούνταν από ειδικά καθεστώτα υπό τη μορφή δασμολογικών αναστολών. Έκτοτε, οι Κανάριες Νήσοι επωφελούνται από δασμολογικές ποσοστώσεις.
            
            
               Οι ισχύουσες δασμολογικές ποσοστώσεις θα λήξουν στις 31 Δεκεμβρίου 2020. Για την περίοδο μετά το 2020, ο κανονισμός 1412/2013 απαιτεί από την Επιτροπή να εξετάσει τα αποτελέσματα των μέτρων και, με βάση τα συμπεράσματά της, να υποβάλει κάθε κατάλληλη πρόταση για την περίοδο μετά τις 31 Δεκεμβρίου 2020.
            
            
               •Συνέπεια με τις ισχύουσες διατάξεις στον τομέα πολιτικής
            
            
               Οι Κανάριες Νήσοι και άλλες εξόχως απόκεντρες περιοχές επωφελούνται από διάφορα παρόμοια μέτρα (αυτόνομες δασμολογικές μειώσεις). Για παράδειγμα, στον κανονισμό (ΕΕ) αριθ. 1386/2011 του Συμβουλίου, της 19ης Δεκεμβρίου 2011, προβλέπονται παρόμοια μέτρα για τις εισαγωγές βιομηχανικών προϊόντων στις Κανάριες Νήσους.
            
            
               Πριν από την προσχώρηση της Ισπανίας στην ΕΕ, οι Κανάριες Νήσοι επωφελούνταν από καθεστώς δασμολογικής ατέλειας για τα εμπορεύματα που εισέρχονταν στην περιοχή. Μετά την προσχώρηση της Ισπανίας στην ΕΕ και έως το 2001, τα προϊόντα αλιείας που εισάγονταν στις Κανάριες Νήσους επωφελούνταν από ειδικά καθεστώτα υπό τη μορφή δασμολογικών αναστολών. Έκτοτε, οι Κανάριες Νήσοι επωφελούνται από δασμολογικές ποσοστώσεις. Ο παρών κανονισμός αποτελεί συνέχεια αυτών των μέτρων.
            
            
               •Συνέπεια με άλλες πολιτικές της Ένωσης
            
            
               
                  A/A
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               
                  Άρθρο 349 της Συνθήκης για τη λειτουργία της Ευρωπαϊκής Ένωσης (ΣΛΕΕ).
               
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               Η Ευρωπαϊκή Ένωση έχει αποκλειστική αρμοδιότητα για τους δασμούς του κοινού δασμολογίου. Συνεπώς, η αρχή της επικουρικότητας δεν εφαρμόζεται για την παρούσα πρόταση.
            
            
               •Αναλογικότητα
            
            
               Η επιλογή πολιτικής είναι αναλογική, δεδομένου ότι επιτρέπεται περιορισμένος μόνον όγκος, σύμφωνα με το ποσοστό χρησιμοποίησης.
            
            
               •Επιλογή της νομικής πράξης
            
         
         
            
               
                  A/A
               
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας
            
            
               
                  A/A
               
            
            
               •Διαβουλεύσεις με τα ενδιαφερόμενα μέρη
            
            
               Πραγματοποιήθηκαν διαβουλεύσεις με όλα τα ενδιαφερόμενα μέρη, μέσω του Γνωμοδοτικού Συμβουλίου για τις Αγορές και του Γνωμοδοτικού Συμβουλίου για τις εξόχως απόκεντρες περιοχές. Το δεύτερο ζήτησε από την Επιτροπή να εκτιμήσει εκ νέου τα συμπεράσματα, λαμβάνοντας υπόψη τη μείωση του τουρισμού στις Κανάριες Νήσους λόγω της πανδημίας COVID-19. Ωστόσο, είναι πολύ δύσκολο να εκτιμηθούν οι συνέπειες για μια περίοδο επτά ετών, και τυχόν κατάργηση ή μείωση των ποσοστώσεων θα μπορούσε να παρεμποδίσει την πιθανή οικονομική ανάκαμψη κατά τη διάρκεια των εν λόγω 7 ετών. Ως εκ τούτου, η Επιτροπή προτείνει να παραταθούν τα μέτρα, όπως έχει προγραμματιστεί.
            
            
               •Συλλογή και χρήση εμπειρογνωσίας
            
            
               Προκειμένου να εξεταστούν τα αποτελέσματα των μέτρων, όπως απαιτείται στο πλαίσιο του κανονισμού, η Επιτροπή ζήτησε τις απαραίτητες πληροφορίες από τις ισπανικές αρχές. Οι ισπανικές αρχές παρείχαν στοιχεία για τα σχετικά προϊόντα που είχαν εισαχθεί στις Κανάριες Νήσους, στα οποία περιλαμβανόταν και ανάλυση των εν λόγω προϊόντων.
            
            
               Σχετικές πληροφορίες για τις Κανάριες Νήσους, όσον αφορά τομείς σημαντικούς κατά την εξέταση των αποτελεσμάτων των δασμολογικών ποσοστώσεων, παρέχονται και σε άλλες εκθέσεις, και συγκεκριμένα στην ανακοίνωση της Επιτροπής για τις εξόχως απόκεντρες περιοχές, του 2017
                  2
               , και στην έκθεση σχετικά με την αξιοποίηση του δυναμικού των εξόχως απόκεντρων περιοχών για βιώσιμη γαλάζια ανάπτυξη
                  3
               .
            
            
               Συγκεντρώθηκαν επίσης πληροφορίες για συγκεκριμένα θέματα, όπως η απασχόληση (ISTAC – Στατιστική Υπηρεσία των Καναρίων Νήσων), ο τουρισμός (επίσημες στατιστικές σχετικά με τον τουρισμό στις Κανάριες Νήσους) και η κατανάλωση (Ευρωβαρόμετρο).
            
            
               •Εκτίμηση επιπτώσεων
            
            
               Δεν έχει διενεργηθεί εκτίμηση επιπτώσεων. Με την πρόταση ανανεώνεται η ισχύουσα νομική πράξη, η ισχύς της οποίας λήγει στο τέλος του 2020. Η διενέργεια εκτίμησης επιπτώσεων δεν δικαιολογείται, δεδομένου του πολύ περιορισμένου πεδίου εφαρμογής των μέτρων, καθώς και του ότι η πρόταση αφορά την παράταση των μέτρων αυτών, ενώ δεν έχουν επέλθει σημαντικές αλλαγές όσον αφορά τα αναμενόμενα αποτελέσματά τους.
            
            
               •Καταλληλότητα και απλούστευση του κανονιστικού πλαισίου
            
            
               
                  A/A
               
            
            
               •Θεμελιώδη δικαιώματα
            
            
               
                  A/A
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Η πρόταση δεν έχει δημοσιονομικές επιπτώσεις για την Επιτροπή.
            
            
               5.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
         
         
            
               
                  A/A
               
            
            
               •Επεξηγηματικά έγγραφα (για οδηγίες)
            
            
               
                  A/A
               
            
            
               •Αναλυτική επεξήγηση των επιμέρους διατάξεων της πρότασης
            
            
               
                  A/A
               
            
            
               2020/0209 (CNS)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               για το άνοιγμα και τη διαχείριση αυτόνομων ενωσιακών δασμολογικών ποσοστώσεων όσον αφορά τις εισαγωγές ορισμένων προϊόντων αλιείας στις Κανάριες Νήσους από το 2021 έως το 2027
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 349,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Κατόπιν διαβίβασης του σχεδίου νομοθετικής πράξης στα εθνικά κοινοβούλια,
            
            
               Έχοντας υπόψη τη γνώμη του Ευρωπαϊκού Κοινοβουλίου,
            
            
               Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής,
            
            
               Έχοντας υπόψη τη γνώμη της Επιτροπής των Περιφερειών,
            
            
               Αποφασίζοντας σύμφωνα με ειδική νομοθετική διαδικασία,
            
            
               Εκτιμώντας τα ακόλουθα:
            
            
               (1)Η ιδιαίτερη γεωγραφική θέση των Καναρίων Νήσων, όσον αφορά τις πηγές εφοδιασμού σε ορισμένα ζωτικά για την εγχώρια κατανάλωση προϊόντα αλιείας, συνεπάγεται συμπληρωματικό κόστος για τον εν λόγω τομέα. Το φυσικό αυτό μειονέκτημα, όπως αναγνωρίζεται στο άρθρο 349 της Συνθήκης, το οποίο προκύπτει από τον νησιωτικό, απομακρυσμένο και άκρως απόκεντρο χαρακτήρα των περιοχών αυτών, είναι δυνατόν να αντιμετωπιστεί, μεταξύ άλλων, με την προσωρινή αναστολή των τελωνειακών δασμών στις εισαγωγές των εν λόγω προϊόντων από τρίτες χώρες στο πλαίσιο αυτόνομων ενωσιακών δασμολογικών ποσοστώσεων προσήκοντος όγκου.
            
            
               (2)Ο κανονισμός (ΕΕ) αριθ. 1412/2013 του Συμβουλίου
                  4
                περιέχει διατάξεις σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων όσον αφορά τις εισαγωγές ορισμένων προϊόντων αλιείας στις Κανάριες Νήσους για την περίοδο μεταξύ 1ης Ιανουαρίου 2014 και 31ης Δεκεμβρίου 2020.
            
         
         
            
               (3)Τον Ιούλιο του 2019, η Επιτροπή υπέβαλε στο Συμβούλιο εξέταση του αντικτύπου των μέτρων, στο πλαίσιο της οποίας παρέχονταν επιλογές για την περίοδο μετά τις 31 Δεκεμβρίου 2020.
            
            
               (4)Η εξέταση έδειξε ότι το ποσοστό χρησιμοποίησης τόσο της ποσόστωσης 09.2997 όσο και της ποσόστωσης 09.2651 ήταν σημαντικό. Στο πλαίσιο της ποσόστωσης 09.2651, δεν χρησιμοποιήθηκε ο κωδικός ΣΟ 0308.
            
            
               (5)Το άνοιγμα δασμολογικών ποσοστώσεων, παρόμοιων με εκείνες που ανοίχτηκαν με τον κανονισμό (ΕΕ) αριθ. 1412/2013, για ορισμένα προϊόντα αλιείας είναι δικαιολογημένο, διότι με τον τρόπο αυτό θα καλύπτονται οι ανάγκες της εγχώριας αγοράς των Καναρίων Νήσων, ενώ ταυτόχρονα εξασφαλίζεται ότι οι ροές των αδασμολόγητων εισαγωγών στην Ένωση παραμένουν προβλέψιμες και σαφώς προσδιορίσιμες.
            
            
               (6)Επομένως, προκειμένου να δοθούν μακροπρόθεσμες προοπτικές στους οικονομικούς φορείς, ώστε να επιτύχουν επίπεδα δραστηριότητας τα οποία θα σταθεροποιήσουν το οικονομικό και κοινωνικό περιβάλλον στις Κανάριες Νήσους, είναι σκόπιμο να παραταθεί, για μία επιπλέον περίοδο, το καθεστώς της αυτόνομης δασμολογικής ποσόστωσης των δασμών του κοινού δασμολογίου για ορισμένα εμπορεύματα, όπως περιγράφεται στο παράρτημα του παρόντος κανονισμού.
            
            
               (7)Προκειμένου να μην υπονομευθεί η ακεραιότητα και η συνοχή της εσωτερικής αγοράς, θα πρέπει να ληφθούν μέτρα ώστε να διασφαλιστεί ότι τα προϊόντα αλιείας για τα οποία χορηγείται αναστολή προορίζονται αποκλειστικά για την εσωτερική αγορά των Καναρίων Νήσων. 
            
            
               (8)Θα πρέπει να ληφθούν μέτρα προκειμένου να διασφαλιστεί η τακτική ενημέρωση της Επιτροπής σχετικά με τον όγκο των εν λόγω εισαγωγών, ώστε, εάν χρειαστεί, να είναι σε θέση να λάβει μέτρα για την αποφυγή κάθε κερδοσκοπικής ενέργειας ή εκτροπής του εμπορίου.
            
            
               (9)Προκειμένου να διασφαλιστούν ενιαίες προϋποθέσεις εφαρμογής του παρόντος κανονισμού, θα πρέπει να ανατεθούν στην Επιτροπή εκτελεστικές αρμοδιότητες, οι οποίες θα της παρέχουν τη δυνατότητα να αίρει προσωρινά την αναστολή, σε περίπτωση εκτροπής του εμπορίου. Οι εν λόγω αρμοδιότητες θα πρέπει να ασκούνται σύμφωνα με τον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου
                  5
               . Ωστόσο, η τελική απόφαση σχετικά με τη διατήρηση ή την οριστική άρση της αναστολής θα πρέπει να λαμβάνεται από το Συμβούλιο, σύμφωνα με το άρθρο 349 της Συνθήκης και εντός της περιόδου κατά την οποία έχει προσωρινά αρθεί η αναστολή από την Επιτροπή.
            
            
               (10)Με τα μέτρα που προβλέπονται στον παρόντα κανονισμό αναμένεται να διασφαλιστεί η συνέχεια μετά τη λήξη ισχύος του κανονισμού (ΕΚ) αριθ. 1412/2013. Επομένως, τα μέτρα που προβλέπονται στον παρόντα κανονισμό είναι σκόπιμο να εφαρμοστούν από την 1η Ιανουαρίου 2021 έως την 31η Δεκεμβρίου 2027,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               1.Από την 1η Ιανουαρίου 2021 έως την 31η Δεκεμβρίου 2027, οι δασμοί του κοινού δασμολογίου που εφαρμόζονται κατά την εισαγωγή, στις Κανάριες Νήσους, των προϊόντων αλιείας που απαριθμούνται στο παράρτημα του παρόντος κανονισμού αναστέλλονται πλήρως για τις ποσότητες που αναφέρονται στο εν λόγω παράρτημα.
            
            
               2.Η αναστολή που αναφέρεται στην παράγραφο 1 χορηγείται αποκλειστικά για προϊόντα που προορίζονται για την εγχώρια αγορά των Καναρίων Νήσων. Εφαρμόζεται μόνο για προϊόντα αλιείας τα οποία εκφορτώνονται από πλοία ή αεροσκάφη, προτού υποβληθεί, στις τελωνειακές αρχές των Καναρίων Νήσων, η διασάφηση για θέση σε ελεύθερη κυκλοφορία.
            
            
               Άρθρο 2
            
            
               Η διαχείριση των δασμολογικών ποσοστώσεων που αναφέρονται στο άρθρο 1 πραγματοποιείται σύμφωνα με τα άρθρα 49 έως 54 του εκτελεστικού κανονισμού (ΕΕ) 2015/2447 της Επιτροπής
                  6
               . 
            
            
               Άρθρο 3
            
            
               Έως τις 30 Ιουνίου 2026, οι αρμόδιες ισπανικές αρχές υποβάλλουν στην Επιτροπή έκθεση σχετικά με την εφαρμογή των μέτρων που προβλέπονται στο άρθρο 1. Η Επιτροπή εξετάζει τον αντίκτυπο των μέτρων αυτών και, λαμβάνοντας υπόψη τις διαπιστώσεις της έκθεσης, υποβάλλει σχετικές προτάσεις για την περίοδο μετά το 2027.
            
            
               Άρθρο 4
            
            
               1.Σε περίπτωση που η Επιτροπή έχει λόγους να πιστεύει ότι οι αναστολές που προβλέπονται στον παρόντα κανονισμό έχουν οδηγήσει σε εκτροπή του εμπορίου για συγκεκριμένο προϊόν, δύναται να εκδίδει εκτελεστικές πράξεις για την προσωρινή άρση της αναστολής, για περίοδο που δεν υπερβαίνει τους 12 μήνες. Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης στην οποία παραπέμπει το άρθρο 5 παράγραφος 2.
            
            
               Η καταβολή των εισαγωγικών δασμών για προϊόντα για τα οποία έχει προσωρινά αρθεί η αναστολή καλύπτεται από εγγύηση, και η θέση των σχετικών προϊόντων σε ελεύθερη κυκλοφορία στις Κανάριες Νήσους εξαρτάται από τη σύσταση της εγγύησης αυτής.
            
            
               2.Εντός της μέγιστης δωδεκάμηνης προθεσμίας που αναφέρεται στην παράγραφο 1, το Συμβούλιο, σύμφωνα με το άρθρο 349 της Συνθήκης, εκδίδει τελική απόφαση σχετικά με τη διατήρηση ή την οριστική άρση της αναστολής. Σε περίπτωση οριστικής άρσης της αναστολής, εισπράττονται οριστικά τα ποσά των εξασφαλισμένων με εγγύηση δασμών.
            
         
         
            
               3.Σε περίπτωση που δεν έχει εκδοθεί οριστική απόφαση εντός της μέγιστης δωδεκάμηνης προθεσμίας σύμφωνα με την παράγραφο 2, οι εγγυήσεις αποδεσμεύονται.
            
            
               Άρθρο 5
            
            
               1.Η Επιτροπή επικουρείται από την Επιτροπή Τελωνειακού Κώδικα, που έχει συσταθεί βάσει του άρθρου 285 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου
                  7
               . Η εν λόγω επιτροπή αποτελεί επιτροπή κατά την έννοια του κανονισμού (ΕΕ) αριθ. 182/2011.
            
            
               2.Όταν γίνεται παραπομπή στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011.
            
            
               Άρθρο 6
            
            
               Η Επιτροπή και οι τελωνειακές αρχές των κρατών μελών συνεργάζονται στενά προκειμένου να διασφαλίζεται η ορθή διαχείριση και ο έλεγχος της εφαρμογής του παρόντος κανονισμού.
            
            
               Άρθρο 7
            
            
               Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Εφαρμόζεται από την 1η Ιανουαρίου 2021 έως την 31η Δεκεμβρίου 2027.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Βλ. Παράρτημα 1: Κανονισμός (ΕΕ) αριθ. 1412/2013 του Συμβουλίου για το άνοιγμα και τη διαχείριση αυτόνομων ενωσιακών δασμολογικών ποσοστώσεων όσον αφορά τις εισαγωγές ορισμένων προϊόντων αλιείας στις Καναρίους Νήσους από το 2014 έως το 2020.
               
               
                  
                     (2)
                  
                        COM(2017) 623 final: «Ισχυρότερη και ανανεωμένη στρατηγική εταιρική σχέση με τις εξόχως απόκεντρες περιφέρειες της ΕΕ». 
               
               
                  
                     (3)
                  
                        
                  https://ec.europa.eu/regional_policy/en/information/publications/reports/2017/realising-the-potential-of-the-outermost-regions-for-sustainable-blue-growth
                  . 
               
               
                  
                     (4)
                  
                        Κανονισμός (ΕΕ) αριθ. 1412/2013 του Συμβουλίου, της 17ης Δεκεμβρίου 2013, για το άνοιγμα και τη διαχείριση αυτόνομων ενωσιακών δασμολογικών ποσοστώσεων όσον αφορά τις εισαγωγές ορισμένων προϊόντων αλιείας στις Καναρίους Νήσους από το 2014 έως το 2020 (ΕΕ L 353 της 28.12.2013, σ. 1).
               
               
                  
                     (5)
                  
                        Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011,για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13).
               
               
                  
                     (6)
                  
                        Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών
                         κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558).
               
               
                  
                     (7)
                  
                        Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013,για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 31.8.2020
            COM(2020) 437 final
            ΠΑΡΑΡΤΗΜΑ
            της
            Πρότασης κανονισμού του Συμβουλίου
            για το άνοιγμα και τη διαχείριση αυτόνομων ενωσιακών δασμολογικών ποσοστώσεων όσον αφορά τις εισαγωγές ορισμένων προϊόντων αλιείας στις Κανάριες Νήσους από το 2021 έως το 2027
            
               
         
         
            
               ΠΑΡΑΡΤΗΜΑ 
            
            
            
                     
                        Αύξων αριθμός
                     
                  
                  
                     
                        Κωδικός ΣΟ
                     
                  
                  
                     
                        Περιγραφή
                     
                  
                  
                     
                        Ετήσια ποσόστωση (σε τόνους)
                     
                  
                  
                     
                        Ποσοστωτικός δασμός
                     
                  
               
                     
                        09.2997
                     
                  
                  
                     
                        0303
                     
                  
                  
                     
                        Ψάρια κατεψυγμένα, με εξαίρεση τα φιλέτα και άλλη σάρκα ψαριών της κλάσης 0304
                     
                  
                  
                     
                        15 000
                     
                  
                  
                     
                        0 %
                     
                  
               
                     
                  
                  
                     
                        0304
                     
                  
                  
                     
                        Φιλέτα και άλλη σάρκα ψαριών (έστω και αλεσμένα), νωπά, διατηρημένα με απλή ψύξη ή κατεψυγμένα
                     
                  
                  
                     
                  
                  
                     
                        0 %
                     
                  
               
                     
                        09.2651
                     
                  
                  
                     
                        0306
                     
                  
                  
                     
                        Μαλακόστρακα, έστω και χωρίς το όστρακό τους, ζωντανά, νωπά, διατηρημένα με απλή ψύξη, κατεψυγμένα, αποξεραμένα, αλατισμένα ή σε άρμη. Μαλακόστρακα καπνιστά, έστω και χωρίς το όστρακό τους, έστω και ψημένα πριν ή κατά τη διάρκεια του καπνίσματος. Μαλακόστρακα με το όστρακό τους, βρασμένα σε νερό ή ατμό, έστω και διατηρημένα με απλή ψύξη, κατεψυγμένα, αποξεραμένα, αλατισμένα ή σε άρμη. Αλεύρια, σκόνες και συσσωματωμένα προϊόντα με μορφή σβόλων (πελέτες) μαλακοστράκων, κατάλληλα για τη διατροφή των ανθρώπων
                     
                  
                  
                     
                        15 000
                     
                  
                  
                     
                        0 %
                     
                  
               
                     
                  
                  
                     
                        0307
                     
                  
                  
                     
                        Μαλάκια, έστω και χωρισμένα από το κοχύλι τους, ζωντανά, νωπά, διατηρημένα με απλή ψύξη, κατεψυγμένα, αποξεραμένα, αλατισμένα ή σε άρμη. Μαλακόστρακα καπνιστά, έστω και χωρίς το όστρακό τους, έστω και ψημένα πριν ή κατά τη διάρκεια του καπνίσματος. Αλεύρια, σκόνες και συσσωματωμένα προϊόντα με μορφή σβόλων (πελέτες) από μαλακόστρακα, κατάλληλα για τη διατροφή των ανθρώπων
                     
                  
                  
                     
                  
                  
                     
                        0 %